พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลยางหวาย อำเภอคอนสวรรค์ จังหวัดชัยภูมิ ให้แก่ นายลี ผลประเสริฐ พ.ศ. 2524
ประกาศวันที่ 1981-09-28

content: พระราชบัญญัติ โอนกรรมสิทธิ์ที่ราชพัสดุที่เป็นสาธารณสมบัติของแผ่นดิน ที่ใช้เพื่อประโยชน์ของแผ่นดินโดยเฉพาะ ในท้องที่ตำบล ยางหวาย อำเภอคอนสวรรค์ จังหวัดชัยภูมิ ให้แก่ นายลี ผลประเสริฐ พ.ศ. ๒๕๒๔
content: ภูมิพลอดุลยเดช ป.ร. ให้ไว้ ณ วันที่ ๙ สิงหาคม พ.ศ. ๒๕๒๔ เป็นปีที่ ๓๖ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลยางหวาย อำเภอคอนสวรรค์ จังหวัดชัยภูมิ ให้แก่ นายลี ผลประเสริฐ เพื่อแลกเปลี่ยนกับที่ดินของ นายลี
content: ผลประเสริฐ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลยางหวาย อำเภอคอนสวรรค์ จังหวัดชัยภูมิ ให้แก่ นายลี ผลประเสริฐ พ.ศ. ๒๕๒๔”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ แปลงหมายเลขทะเบียนที่ ๓๐๘๒๒ น.ส. ๓ ก. เลขที่ ๓๙๖๙ หมายเลขที่ดินที่ ๑๗๕ เนื้อที่ประมาณ ๖ ไร่ ๑ งาน ๑๖ ตารางวา ในท้องที่ตำบลยางหวาย อำเภอคอนสวรรค์ จังหวัดชัยภูมิ
sectionNo: 3
content: ภายในแนวเขตตามแผนที่ท้ายพระราชบัญญัตินี้ให้แก่ นายลี ผลประเสริฐ
sectionNo: 4
content: มาตรา ๔ ให้รัฐมนตรีว่าการกระทรวงการคลังและรัฐมนตรีว่าการกระทรวงศึกษาธิการรักษาการตามพระราชบัญญัตินี้
content: ผู้รับสนองพระบรมราชโองการ พลเอก ป. ติณสูลานนท์ นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากกระทรวงศึกษาธิการประสงค์จะย้ายสถานที่ตั้งโรงเรียนประถมศึกษา (โรงเรียนโนนเขวาประสิทธิ์ศิลป์) ให้มาอยู่ใกล้เส้นทางคมนาคม ดังนั้น
content: จึงขอแลกเปลี่ยนที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะคือใช้ในกิจการโรงเรียนดังกล่าวอยู่ในขณะนี้ แปลงหมายเลขทะเบียนที่ ๓๐๘๒๒ น.ส. ๓ ก. เลขที่ ๓๙๖๙ หมายเลขที่ดินที่ ๑๗๕ ตำบลยางหวาย อำเภอคอนสวรรค์ จังหวัดชัยภูมิ เนื้อที่ประมาณ ๖ ไร่ ๑ งาน ๑๖ ตารางวา กับที่ดินของ
content: นายลี ผลประเสริฐ น.ส. ๓. ก. เลขที่ ๔๖๔๕ และเลขที่ ๔๖๕๐ รวมเนื้อที่ประมาณ ๘ ไร่ - งาน ๓๐ ตารางวา ในท้องที่ดังกล่าวเพื่อประโยชน์ต่อทางราชการในการปลูกสร้างอาคารเรียนหลังใหม่ของโรงเรียนดังกล่าว จึงจำเป็นต้องตราพระราชบัญญัตินี้